Møre og Romsdal Piratparti: Møtereferat 26. august 2013

1. Godkjenning av møtereferat
Forrige referat er godkjent uten innvendinger.

2. Skoleprosjekt om Piratpartiet
“Vi kommer fra Smøla Ungdomsskole og skal ha et prosjekt om valget 2013. Vår gruppe har fått i oppdrag og presentere Piratpartiet, og vi lurte på om vi kunne få tilsendt noe valgkampmateriell? Vi starter prosjektet i uke 36, så hvis vi kunne få noe til da hadde det vært kjekt (denne mailen er sendt fra eposten til læreren vår).”

Robin skriver ut valgkampmateriale og sender til Smøla asap. Hvis det ikke er mulig sender vi PDFer på e-post.

3. Valgtorg i Molde
Robin og Vegard blir med på valgtorg i Molde 02.09.2013 hvis Vegard får tid. Elin sender rollup til Robin slik at de kan benytte det på møtet.

4. T-skjorte til valgkampmedarbeidere
Vi ønsker å få folk til å dele ut valgkampmateriell. Som en gulrot tenker vi å gi vekk t-skjorter til de første 5 som tar på seg ansvar. Elin kan legge dette ut på Facebook siden siden hun har rettigheter der. Vi har allerede en kandidat for dette - Vegard Søbstad Alsli har meldt seg og får den første. Robin bestiller denne til ham.

5. Nye styremedlemmer
Vi trenger flere folk i styret. Vi ønsker å utvide styret med to nye representanter så raskt som mulig. Stian sender ut informasjon om dette til medlemmer i fylket med 1 ukes frist for å melde sin interesse. Hvis flere enn 2 melder seg vil vi benytte elektronisk avstemming for å bestemme hvem som blir med i styret.

6. Referat av forrige styremøte
Stian legger ut referat fra forrige styremøte på wiki.

7. Reklame i Bygdebladet
"Vi skal ha stor valgavis 28 August som blir gitt ut til alle innbyggerne i Haram, Skodje, Ørskog, Vestnes og Stordal. Dette blir en avis med masse valgstoff og vi ønsker å representere alle partiene i Møre og Romsdal.

Vi håper i den anledning at dere ønsker å annonsere.

Forslag til priser/annonsestørrelser:

40 mm bred og 70 mm høg: 1 innrykk: 500 kr 2 innrykk: 800 kr

80 mm bred og 100 mm høg: 1 innrykk: 1200 kr 2 innrykk: 1900 kr"

Vi mener at dette er for dyrt. Og har bestemt å ikke benytte oss av dette.

8. Neste møte
Torsdag 29. august klokken 1900. Stian kaller inn.